title: Sklep (EU, Euratom) 2016/1654 predstavnikov vlad držav članic z dne 7. septembra 2016 o imenovanju sodnikov Splošnega sodišča

text:
               15.9.2016

               SL

               Uradni list Evropske unije

               L 247/13

         SKLEP (EU, Euratom) 2016/1654 PREDSTAVNIKOV VLAD DRŽAV ČLANIC
   z dne 7. septembra 2016
   o imenovanju sodnikov Splošnega sodišča
   PREDSTAVNIKI VLAD DRŽAV ČLANIC EVROPSKE UNIJE SO –
   ob upoštevanju Pogodbe o Evropski uniji in zlasti člena 19 navedene pogodbe,
   ob upoštevanju Pogodbe o delovanju Evropske unije ter zlasti členov 254 in 255 navedene pogodbe,
   ob upoštevanju Pogodbe o ustanovitvi Evropske skupnosti za atomsko energijo in zlasti člena 106a(1) navedene pogodbe,
   ob upoštevanju naslednjega:

               (1)

               V členu 48 Protokola št. 3 o Statutu Sodišča Evropske unije, kakor je spremenjen z Uredbo (EU, Euratom) 2015/2422 Evropskega parlamenta in Sveta (1), je predvideno, da ima od 25. decembra 2015 Splošno sodišče 40 sodnikov. Člen 2(a) navedene uredbe ureja mandat dvanajstih dodatnih sodnikov tako, da zaključek njihovega mandata ustreza delnim zamenjavam na Splošnem sodišču, ki se izvedejo 1. septembra 2016 in 1. septembra 2019.

               (2)

               V tem okviru je bil za dodatnega sodnika na Splošnem sodišču predlagan Jan PASSER.

               (3)

               Med drugim je v členu 48 Protokola št. 3 o Statutu Sodišča Evropske unije, kakor je spremenjen z Uredbo (EU, Euratom) 2015/2422, določeno, da ima Splošno sodišče od 1. septembra 2016 47 sodnikov. Člen 2(b) navedene uredbe določa mandat sedmih dodatnih sodnikov tako, da zaključek njihovega mandata ustreza delnima zamenjavama na Splošnem sodišču, ki se bosta izvedli 1. septembra 2019 in 1. septembra 2022.

               (4)

               V tem okviru so bili za dodatne sodnike na Splošnem sodišču predlagani René BARENTS, Maria José COSTEIRA, Alexander KORNEZOV, Ezio PERILLO in Jesper SVENNINGSEN.

               (5)

               Odbor, ustanovljen na podlagi člena 255 Pogodbe o delovanju Evropske unije, je dal mnenje o ustreznosti Renéja BARENTSA, Marie José COSTEIRE, Alexandra KORNEZOVA, Jana PASSERJA, Ezia PERILLA in Jesperja SVENNINGSENA za opravljanje nalog sodnikov Splošnega sodišča.

               (6)

               Jana PASSERJA bi bilo treba imenovati za sodnika Splošnega sodišča za obdobje od začetka veljavnosti tega sklepa do 31. avgusta 2019. Prav tako bi bilo treba za sodnico Splošnega sodišča za obdobje od začetka veljavnosti tega sklepa do 31. avgusta 2022 imenovati Mario José COSTEIRO.

               (7)

               Ker so René BARENTS, Alexander KORNEZOV, Ezio PERILLO in Jesper SVENNINGSEN opravljali naloge sodnikov na Sodišču za uslužbence Evropske unije do razpustitve tega sodišča 31. avgusta 2016 in ker je pristojnost za odločanje na prvi stopnji v sporih med Unijo in njenimi uslužbenci s 1. septembrom 2016 z uredbo (UE, Euratom) 2016/1192 Evropskega parlamenta in Sveta (2) prenesena na Splošno sodišče, bi bilo treba imenovati Alexandra KORNEZOVA in Ezia PERILLA za mandat, ki se začne 1. septembra 2016 in zaključi 31. avgusta 2019, Renéja BARENTSA in Jesperja SVENNINGSENA pa za mandat, ki se začne 1. septembra 2016 in zaključi 31. avgusta 2022 –

         SPREJELI NASLEDNJI SKLEP:
   Člen 1
   Jan PASSER se imenuje za sodnika Splošnega sodišča za obdobje od začetka veljavnosti tega sklepa do 31. avgusta 2019.
   Člen 2
   Maria José COSTEIRA se imenuje za sodnico Splošnega sodišča za obdobje od začetka veljavnosti tega sklepa do 31. avgusta 2022.
   Člen 3
   Za sodnika Splošnega sodišča se za obdobje od 1. septembra 2016 do 31. avgusta 2019 imenujeta:

               —

               Alexander KORNEZOV,

               —

               Ezio PERILLO.

         Člen 4
   Za sodnika Splošnega sodišča se za obdobje od 1. septembra 2016 do 31. avgusta 2022 imenujeta:

               —

               René BARENTS,

               —

               Jesper SVENNINGSEN.

         Člen 5
   Ta sklep začne veljati dan po objavi v Uradnem listu Evropske unije.

      V Bruslju, 7. septembra 2016

            Predsednik

         P. JAVORČÍK

      (1)  Uredba (EU, Euratom) 2015/2422 Evropskega parlamenta in Sveta z dne 16. decembra 2015 o spremembi Protokola št. 3 o Statutu Sodišča Evropske unije (UL L 341, 24.12.2015, str. 14).

      (2)  Uredba (EU, Euratom) 2016/1192 Evropskega parlamenta in Sveta z dne 6. julija 2016 o prenosu pristojnosti za odločanje o sporih med Evropsko unijo in njenimi uslužbenci na prvi stopnji na Splošno sodišče (UL L 200, 26.7.2016, str. 137).


title: 2005/958/ES: Sklep Sveta z dne  21. decembra 2005  o sklenitvi sporazuma v obliki izmenjave pisem med Evropsko skupnostjo in Japonsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994

text:
               30.12.2005

               SL

               Uradni list Evropske unije

               L 347/75

      SKLEP SVETA

   z dne 21. decembra 2005
   o sklenitvi sporazuma v obliki izmenjave pisem med Evropsko skupnostjo in Japonsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994
   (2005/958/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 133 v zvezi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Svet je 22. marca 2004 pooblastil Komisijo, da v skladu s členom XXIV:6 Splošnega sporazuma o carinah in trgovini (GATT) 1994 v času pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji začne pogajanja z nekaterimi drugimi državami članicami STO.

               (2)

               Komisija je pogajanja vodila ob posvetovanju z odborom, ustanovljenim s členom 133 Pogodbe, in v skladu s pogajalskimi direktivami, ki jih je izdal Svet.

               (3)

               Komisija je zaključila pogajanja glede sporazuma v obliki izmenjave pisem med Evropsko skupnostjo in Japonsko v skladu s členom XXIV:6 in členom XXVIII GATT 1994. Navedeni sporazum je treba odobriti –

         SKLENIL:
   Člen 1
   Sporazum v obliki izmenjave pisem med Evropsko skupnostjo in Japonsko v skladu s členom XXIV:6 in členom XXVIII Splošnega sporazuma o carinah in trgovini (GATT) 1994 glede ukinitve posebnih ugodnosti v zvezi z ukinitvijo seznamov ugodnosti Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v času pristopa k Evropski uniji se odobri v imenu Skupnosti.
   Besedilo sporazuma v obliki izmenjave pisem je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis sporazuma, ki je za Skupnost zavezujoč (1).

      V Bruslju, 21. decembra 2005

            Za Svet

            Predsednik

         B. BRADSHAW

      (1)  Datum začetka veljavnosti sporazuma bo objavljen v Uradnem listu Evropske unije.

      PREVOD
      Pogajanja med Evropsko skupnostjo in Japonsko v skladu s členom XXIV:6 GATT glede spremembe ugodnosti na seznamih Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v času pristopa k Evropski uniji.
      Bruselj, 21. decembra 2005
      Spoštovani,
      V čast mi je sklicevati se na nedavna pogajanja med Evropsko Skupnostjo (ES) in Vlado Japonske v skladu s členom XXIV:6 in členom XXVIII GATT 1994 glede spremembe ugodnosti na seznamih Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v času njihovega pristopa k ES, ki so se začela po uradnem obvestilu ES z dne 19. januarja 2004 v skladu s členom XXIV:6 (GATT).
      Nadalje mi je v čast sporočiti vam naslednje, ki je bilo po mnenju Evropske skupnosti doseženo na navedenih pogajanjih:

                  85254099: nižja stopnja v višini 12,5 %,

                  37023219: nižja stopnja v višini 1,3 %,

                  85254019: nižja stopnja v višini 1,2 %.

            Nižje stopnje navedene zgoraj je treba glede na to, kar nastopi prej, uporabljati štiri leta oziroma dokler izvajanje Razvojne agende iz Dohe ne doseže zgornjih tarifnih stopenj. Zgoraj navedeno obdobje štirih let se bo začelo z dnevom, ko se bodo začeli izvajati ukrepi opisani v tem pismu.
      ES bo v svoj seznam za carinsko območje EU 25 vključila ugodnosti, ki so že bile vključene v prejšnji seznam.
      Ko bosta ES in Vlada Japonske, po premisleku v skladu z njunimi notranjimi postopki, potrdili strinjanje z zgoraj navedenim zaključkom pogajanj, bo ES začela izvajati zgoraj dogovorjeno takoj ko bo to mogoče v skladu z njenimi notranjimi postopki, v nobenem primeru pa ne kasneje kot 1. januarja 2006.
      Hvaležen bi vam bil, če bi potrdili strinjanje Vlade Japonske z zgoraj navedeno vsebino.
      Sprejmite izraze mojega globokega spoštovanja.

            V imenu Evropske skupnosti

      Bruselj, 21. decembra 2005
      Spoštovani,
      V čast mi je potrditi prejem vašega pisma, ki se glasi:
      „V čast mi je sklicevati se na nedavna pogajanja med Evropsko Skupnostjo (ES) in Vlado Japonske v skladu s členom XXIV:6 in členom XXVIII GATT 1994 glede spremembe ugodnosti na seznamih Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike v času njihovega pristopa k ES, ki so se začela po uradnem obvestilu ES z dne 19. januarja 2004 v skladu s členom XXIV:6 (GATT).
      Nadalje mi je v čast sporočiti vam naslednje, ki je bilo po mnenju Evropske skupnosti doseženo na navedenih pogajanjih:

                  85254099: nižja stopnja v višini 12,5 %,

                  37023219: nižja stopnja v višini 1,3 %,

                  85254019: nižja stopnja v višini 1,2 %.

            Nižje stopnje navedene zgoraj je treba glede na to, kar nastopi prej, uporabljati štiri leta oziroma dokler izvajanje Razvojne agende iz Dohe ne doseže zgornjih tarifnih stopenj. Zgoraj navedeno obdobje štirih let se bo začelo z dnevom, ko se bodo začeli izvajati ukrepi opisani v tem pismu.
      ES bo v svoj seznam za carinsko območje EU 25 vključila ugodnosti, ki so že bile vključene v prejšnji seznam.
      Ko bosta ES in Vlada Japonske, po premisleku v skladu z njunimi notranjimi postopki, potrdili strinjanje z zgoraj navedenim zaključkom pogajanj, bo ES začela izvajati zgoraj dogovorjeno takoj ko bo to mogoče v skladu z njenimi notranjimi postopki, v nobenem primeru pa ne kasneje kot 1. januarja 2006.“
      V čast mi je potrditi, da se moja vlada strinja z mnenjem Evropske skupnosti.
      Sprejmite izraze mojega globokega spoštovanja.

            V imenu Vlade Japonske


title: 2010/306/: Sklep predstavnikov vlad držav članic z dne 2. junija 2010 o imenovanju sodnika Sodišča

text:
               3.6.2010

               SL

               Uradni list Evropske unije

               L 137/3

         SKLEP PREDSTAVNIKOV VLAD DRŽAV ČLANIC
   z dne 2. junija 2010
   o imenovanju sodnika Sodišča
   (2010/306/EU)
   PREDSTAVNIKI VLAD DRŽAV ČLANIC EVROPSKE UNIJE SO –
   ob upoštevanju Pogodbe o Evropski uniji, zlasti člena 19 Pogodbe,
   ob upoštevanju Pogodbe o delovanju Evropske unije, zlasti členov 253 in 255 Pogodbe,
   ob upoštevanju naslednjega:

               (1)

               V skladu s členoma 5 in 7 Protokola o Statutu Sodišča Evropske unije in zaradi odstopa g. Christiaana TIMMERMANSA je treba imenovati sodnika Sodišča za preostanek njegovega mandata, torej do 6. oktobra 2012.

               (2)

               Odbor, ustanovljen na podlagi člena 255 Pogodbe o delovanju Evropske unije, je dal ugodno mnenje o ustreznosti ge. Alexandre PRECHAL za opravljanje funkcije sodnice Sodišča –

         SPREJELI NASLEDNJI SKLEP:
   Člen 1
   Ga. Alexandra PRECHAL je imenovana za sodnico Sodišča za obdobje od 10. junija 2010 do 6. oktobra 2012.
   Člen 2
   Ta sklep začne veljati na dan po objavi v Uradnem listu Evropske unije.

      V Bruslju, 2. junija 2010

            Predsednik

         C. BASTARRECHE


title: 2007/456/ES: Sklep Sveta z dne 18. junija 2007 o uskladitvi nadomestil iz Sklepa 2003/479/ES o pravilih za domače izvedence in vojaške uslužbence, dodeljene generalnemu sekretariatu Sveta

text:
               3.7.2007

               SL

               Uradni list Evropske unije

               L 173/27

      SKLEP SVETA

   z dne 18. junija 2007
   o uskladitvi nadomestil iz Sklepa 2003/479/ES o pravilih za domače izvedence in vojaške uslužbence, dodeljene generalnemu sekretariatu Sveta
   (2007/456/ES)
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 28(1) Pogodbe,
   ob upoštevanju Pogodbe o ustanovitvi Evropske skupnosti in zlasti člena 207(2) Pogodbe,
   ob upoštevanju Sklepa 2003/479/ES (1) in zlasti člena 15 Sklepa,
   ob upoštevanju naslednjega:

               (1)

               Člen 15(7) Sklepa 2003/479/ES določa, da se dnevna in mesečna nadomestila vsako leto uskladijo brez učinka za nazaj na podlagi prilagajanja osnovnih plač uradnikov Skupnosti v Bruslju in Luxembourgu.

               (2)

               Z Uredbo Sveta (ES, Euratom) št. 1895/2006 z dne 19. decembra 2006 o prilagoditvi prejemkov in pokojnin uradnikov in drugih uslužbencev Evropskih skupnosti ter ponderjev, ki se zanje uporabljajo, z učinkom od 1. julija 2006 (2) se je predvidela prilagoditev prejemkov in pokojnin uradnikov Skupnosti v višini 2,3 % –

         SKLENIL:
   Člen 1
   Člen 15 Sklepa 2003/479/ES se spremeni, kakor sledi.

               (a)

               v odstavku 1 se zneska 28,78 EUR in 115,09 EUR nadomestita z zneskoma 29,44 EUR oziroma 117,74 EUR;

               (b)

               v odstavku 2 se tabela nadomesti z naslednjim:

                           „Oddaljenost med krajem zaposlitve in krajem dodelitve
                           (v km)

                           Znesek v EUR

                           0–150

                           0

                           > 150

                           75,68

                           > 300

                           134,54

                           > 500

                           218,65

                           > 800

                           353,20

                           > 1 300

                           555,03

                           > 2 000

                           664,37“

               (c)

               v odstavku 4 se znesek 28,78 EUR nadomesti z zneskom 29,44 EUR.

         Člen 2
   Ta sklep začne učinkovati prvi dan meseca, ki sledi mesecu, v katerem je bil sprejet.

      V Luxembourgu, 18. junija 2007

            Za Svet

            Predsednik

         F.-W. STEINMEIER

      (1)  UL L 160, 28.6.2003, str. 72. Sklep, kakor je bil nazadnje spremenjen s Sklepom 2006/471/ES (UL L 187, 8.7.2006, str. 32).

      (2)  UL L 397, 30.12.2006, str. 6.


title: Sklep Komisije z dne 31. marca 2016 o imenovanju članov Odbora višjih inšpektorjev za delo za nov mandat

text:
               1.4.2016

               SL

               Uradni list Evropske unije

               C 115/17

         SKLEP KOMISIJE
   z dne 31. marca 2016
   o imenovanju članov Odbora višjih inšpektorjev za delo za nov mandat
   (2016/C 115/06)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Sklepa Komisije 95/319/ES z dne 12. julija 1995 o ustanovitvi Odbora višjih inšpektorjev za delo (1) in zlasti člena 5 Sklepa,
   ob upoštevanju seznama kandidatov, ki so ga predložile države članice,
   ob upoštevanju naslednjega:

               (1)

               Člen 5(1) Sklepa 95/319/ES določa, da Odbor sestavlja po en polnopravni član iz vsake države članice in da je lahko za vsakega polnopravnega člana imenovan nadomestni član.

               (2)

               Člen 5(2) Sklepa določa, da polnopravne in nadomestne člane Odbora imenuje Komisija na predlog države članice.

               (3)

               Člen 5(3) navedenega sklepa določa, da mandat članov odbora traja tri leta in da so lahko ponovno imenovani.

               (4)

               Prejšnji mandat Odbora se je končal 31. decembra 2015.

               (5)

               Zato mora Komisija na predlog držav članic imenovati člane tega odbora za obdobje treh let –

         SPREJELA NASLEDNJI SKLEP:
   Člen 1
   (1)   Osebe, navedene v Prilogi k temu sklepu, se imenujejo za polnopravne in nadomestne člane Odbora višjih inšpektorjev za delo za obdobje treh let od 1. januarja 2016 do 31. decembra 2018.
   (2)   Seznam članov se v informativne namene objavi v Uradnem listu Evropske unije.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 31. marca 2016

            Za Komisijo

            Predsednik

         Jean-Claude JUNCKER

      (1)  UL L 188, 9.8.1995, str. 11.

      PRILOGA

                  Država članica

                  Polnopravni član

                  Nadomestni član

                     Belgija

                  Paul TOUSSEYN

                  Michel ASEGLIO

                     Bolgarija

                  Rumyana MIHAYLOVA

                  Irena DIMITROVA

                     Češka

                  Rudolf HAHN

                  Pavel HEISIG

                     Danska

                  Peter VESTERHEDEN

                  Annemarie KNUDSEN

                     Nemčija

                  Kai SCHÄFER

                  Helmut GOTTWALD

                     Estonija

                  Maret MARIPUU

                  Rein REISBERG

                     Irska

                  Brian HIGGISSON

                  Martin O’HALLORAN

                     Grčija

                  Chryssoula TOUFEKOULA

                  Nikolaos MARAGOS

                     Španija

                  José Ignacio SACRISTÁN ENCISO

                  Graciela DE ANDRÉS NOVO

                     Francija

                  Yves CALVEZ

                  Jessy PRETTO

                     Hrvaška

                  Miroslav BABIĆ

                  Branko MESIĆ

                     Italija

                  Danilo PAPA

                  Roberta FABRIZI

                     Ciper

                  Anastassios YIANNAKI

                  Aristodemos ECONOMIDES

                     Latvija

                  Renārs LŪSIS

                  Linda MATISĀNE

                     Litva

                  Gintaras ČEPAS

                  Dalia LEGIENE

                     Luksemburg

                  Marco BOLY

                  Johny SCHNEIDER

                     Madžarska

                  Péter NESZTINGER

                  Judit H. NAGY

                     Malta

                  Mark GAUCI

                  Vincent ATTARD

                     Nizozemska

                  J.A. VAN DEN BOS (Jan)

                  M.A. ZUURBIER (Marga)

                     Avstrija

                  Gertrud BREINDL

                  Josef KERSCHHAGL

                     Poljska

                  Iwona HICKIEWICZ

                  Leszek ZAJĄC

                     Portugalska

                  Pedro PIMENTA BRAZ

                  Manuel Joaquim MADURO ROXO

                     Romunija

                  Dantes Nicolae BRATU

                  Larisa Otilia PAPP

                     Slovenija

                  Nataša TRČEK

                  Slavko KRIŠTOFELC

                     Slovaška

                  Andrej GMITTER

                  Miroslava SKIČKOVÁ

                     Finska

                  Leo SUOMAA

                  Raimo ANTILA

                     Švedska

                  Erna ZELMIN-EKENHEIM

                  Håkan OLSSON

                     Združeno kraljestvo

                  David SNOWBALL

                  Tim GALLOWAY


title: Sklep Komisije z dne 14. decembra 2010 o imenovanju dveh predstavnikov Komisije in dveh namestnikov v upravo Evropske agencije za zdravila

text:
               15.12.2010

               SL

               Uradni list Evropske unije

               C 340/17

         SKLEP KOMISIJE
   z dne 14. decembra 2010
   o imenovanju dveh predstavnikov Komisije in dveh namestnikov v upravo Evropske agencije za zdravila
   2010/C 340/10
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 726/2004 Evropskega parlamenta in Sveta z dne 31. marca 2004 o postopkih Skupnosti za pridobitev dovoljenja za promet in nadzor zdravil za humano in veterinarsko uporabo ter o ustanovitvi Evropske agencije za zdravila (1) in zlasti člena 65 Uredbe,
   ob upoštevanju naslednjega:

               (1)

               V skladu s členom 65 Uredbe (ES) št. 726/2004 mora uprava Evropske agencije za zdravila (v nadaljnjem besedilu: Agencija) vključevati dva predstavnika Komisije.

               (2)

               Zaradi prerazporeditve pristojnosti znotraj Komisije je treba imenovati dva nova člana uprave Agencije iz Generalnega direktorata za zdravje in potrošnike in Generalnega direktorata za podjetništvo in industrijo ter dva namestnika, ki bosta člana v njuni odsotnosti nadomeščala in glasovala v njunem imenu –

         SKLENILA:
   Člen 1
   Predstavniki Komisije v upravi Evropske agencije za zdravila so osebe, ki zasedajo naslednje položaje in opravljajo naslednje naloge:

               iz Generalnega direktorata za zdravje in potrošnike:

                           (a)

                           generalni direktor Generalnega direktorata za zdravje in potrošnike;

               nadomestni predstavnik je oseba, ki zaseda naslednji položaj in opravlja naslednje naloge:

                           (b)

                           direktor na čelu Direktorata, ki je pristojen za odobritev zdravil na podlagi delovnega programa Generalnega direktorata za zdravje in potrošnike;

               iz Generalnega direktorata za podjetništvo in industrijo:

                           (c)

                           direktor na čelu Direktorata, ki je pristojen za farmacevtske izdelke na podlagi delovnega programa Generalnega direktorata za podjetništvo in industrijo;

               nadomestni predstavnik je oseba, ki zaseda naslednji položaj in opravlja naslednje naloge:

                           (d)

                           vodja enote, ki je pristojna za farmacevtske izdelke na podlagi delovnega programa Generalnega direktorata za podjetništvo in industrijo.

         Člen 2
   Ta sklep se uporablja za osebe, ki na dan sprejetja tega sklepa zasedajo, tudi začasno, položaje iz člena 1, ali za katerega koli naslednika navedenih oseb na navedenih položajih.
   Člen 3
   Generalna direktorja Generalnega direktorata za zdravje in potrošnike in Generalnega direktorata za podjetništvo in industrijo predsedniku uprave in izvršnemu direktorju Agencije sporočita imena oseb, ki zasedajo položaje iz člena 1, in kakršne koli spremembe imen.

      V Bruslju, 14. decembra 2010

            Za Komisijo

         John DALLI

            Član Komisije

      (1)  UL L 136, 30.4.2004, str. 1.


title: 2011/811/EU: Sklep Sveta z dne 1. decembra 2011 o imenovanju belgijskega člana Evropskega ekonomsko-socialnega odbora

text:
               7.12.2011

               SL

               Uradni list Evropske unije

               L 324/31

         SKLEP SVETA
   z dne 1. decembra 2011
   o imenovanju belgijskega člana Evropskega ekonomsko-socialnega odbora
   (2011/811/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 302 Pogodbe,
   ob upoštevanju predloga belgijske vlade,
   ob upoštevanju mnenja Evropske komisije,
   ob upoštevanju naslednjega:

               (1)

               Svet je 13. septembra 2010 sprejel Sklep 2010/570/EU, Euratom o imenovanju članov Evropskega ekonomsko-socialnega odbora za obdobje od 21. septembra 2010 do 20. septembra 2015 (1).

               (2)

               Zaradi konca mandata Roberta de MÛELENAERA se je sprostilo mesto člana Evropskega ekonomsko-socialnega odbora –

         SPREJEL NASLEDNJI SKLEP:
   Člen 1
   Baron Philippe de BUCK van OVERSTRAETEN, Director General, BUSINESSEUROPE, se za preostanek mandata, ki se izteče 20. septembra 2015, imenuje za člana Evropskega ekonomsko-socialnega odbora.
   Člen 2
   Ta sklep začne veljati na dan sprejetja.

      V Bruslju, 1. decembra 2011

            Za Svet

            Predsednik

         W. KOSINIAK-KAMYSZ

      (1)  UL L 251, 25.9.2010, str. 8.


title: Sklep Evropskega parlamenta (EU) 2016/1557 z dne 28. aprila 2016 o zaključnem računu Evropske agencije za operativno upravljanje obsežnih informacijskih sistemov s področja svobode, varnosti in pravice za proračunsko leto 2014

text:
               14.9.2016

               SL

               Uradni list Evropske unije

               L 246/336

         SKLEP EVROPSKEGA PARLAMENTA (EU) 2016/1557
   z dne 28. aprila 2016
   o zaključnem računu Evropske agencije za operativno upravljanje obsežnih informacijskih sistemov s področja svobode, varnosti in pravice za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Evropske agencije za operativno upravljanje obsežnih informacijskih sistemov s področja svobode, varnosti in pravice za proračunsko leto 2014,

               —

               ob upoštevanju poročila Računskega sodišča o zaključnem računu Evropske agencije za operativno upravljanje obsežnih informacijskih sistemov s področja svobode, varnosti in pravice za proračunsko leto 2014 z odgovorom agencije (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice agenciji glede izvrševanja proračuna za proračunsko leto 2014 (05584/2016 – C8-0093/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (EU) št. 1077/2011 Evropskega parlamenta in Sveta z dne 25. oktobra 2011 o ustanovitvi Evropske agencije za operativno upravljanje obsežnih informacijskih sistemov s področja svobode, varnosti in pravice (4), zlasti člena 33,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor ter mnenja Odbora za državljanske svoboščine, pravosodje in notranje zadeve (A8-0124/2016),

               1.

               ugotavlja, da so podatki v končnem zaključnem računu Evropske agencije za operativno upravljanje obsežnih informacijskih sistemov s področja svobode, varnosti in pravice takšni kot v prilogi k poročilu Računskega sodišča;

               2.

               odobri zaključni račun Evropske agencije za operativno upravljanje obsežnih informacijskih sistemov s področja svobode, varnosti in pravice za proračunsko leto 2014;

               3.

               naroči svojemu predsedniku, naj ta sklep posreduje izvršnemu direktorju Evropske agencije za operativno upravljanje obsežnih informacijskih sistemov s področja svobode, varnosti in pravice, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 409, 9.12.2015, str. 275.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 286, 1.11.2011, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: 2013/300/EU: Sklep Sveta z dne 18. junija 2013 o imenovanju dveh avstrijskih članov in dveh avstrijskih nadomestnih članov Odbora regij

text:
               21.6.2013

               SL

               Uradni list Evropske unije

               L 169/70

      SKLEP SVETA

   z dne 18. junija 2013
   o imenovanju dveh avstrijskih članov in dveh avstrijskih nadomestnih članov Odbora regij
   (2013/300/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga avstrijske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015.

               (2)

               Zaradi izteka mandatov Gerharda DÖRFLERJA in Josefa PÜHRINGERJA sta se sprostili dve mesti članov Odbora regij. Zaradi konca mandatov Viktorja SIGLA in Wolfganga WALDNERJA sta se sprostili mesti nadomestnih članov Odbora regij.

         SPREJEL NASLEDNJI SKLEP:
   Člen 1
   Za preostanek mandata, tj. do 25. januarja 2015, se v Odbor regij imenujejo:

               (a)

               za člana:

                           —

                           Dr. Peter KAISER, Landeshauptmann

                           —

                           Dr. Michael STRUGL, MBA, Landesrat

                     in

               (b)

               za nadomestna člana:

                           —

                           Herwig SEISER, Landtagsabgeordneter

                           —

                           Viktor SIGL, Landtagspräsident.

         Člen 2
   Ta sklep začne veljati na dan sprejetja.

      V Luxembourgu, 18. junija 2013

            Za Svet

            Predsednik

         P. HOGAN

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.


title: Sklep Sveta z dne 21. oktobra 2010 o stališču, ki ga Evropska unija zavzame v Pridružitvenem svetu, ustanovljenem z Evro-mediteranskim sporazumom o pridružitvi med Evropskima skupnostma in njunimi državami članicami na eni strani ter Državo Izrael na drugi strani, v zvezi s sprejetjem določb za koordinacijo sistemov socialne varnosti

text:
               23.11.2010

               SL

               Uradni list Evropske unije

               L 306/21

         SKLEP SVETA
   z dne 21. oktobra 2010
   o stališču, ki ga Evropska unija zavzame v Pridružitvenem svetu, ustanovljenem z Evro-mediteranskim sporazumom o pridružitvi med Evropskima skupnostma in njunimi državami članicami na eni strani ter Državo Izrael na drugi strani, v zvezi s sprejetjem določb za koordinacijo sistemov socialne varnosti
   (2010/700/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 79(2)(b)v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Člen 65 Evro-mediteranskega sporazuma o pridružitvi med Evropskima skupnostma in njunimi državami članicami na eni strani ter Državo Izrael na drugi strani (1) (v nadaljnjem besedilu: Sporazum) določa, da Pridružitveni svet s sklepom sprejme ustrezne določbe za izvajanje ciljev iz člena 64 Sporazuma.

               (2)

               V skladu s prvo alineo cilja 2.3.3 akcijskega načrta EU-Izrael, ki ga je Pridružitveni svet v okviru evropske sosedske politike sprejel 11. aprila 2005, Pridružitveni svet sprejme sklep za izvajanje člena 65 Sporazuma.

               (3)

               V skladu s členoma 1 in 2 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (4)

               V skladu s členoma 1 in 2 Protokola (št. 21) o stališču Združenega kraljestva in Irske glede območja svobode, varnosti in pravice, ki je priložen Pogodbi o Evropski uniji in Pogodbi o delovanju Evropske unije in brez poseganja v člen 4 navedenega protokola, ti dve državi ne sodelujeta pri sprejetju tega sklepa, ki zato zanju ni zavezujoč in se v njiju ne uporablja –

         SPREJEL NASLEDNJI SKLEP:
   Člen 1
   Stališče v zvezi z izvajanjem člena 64 Sporazuma, ki ga Evropska unija zavzame v Pridružitvenem svetu, ustanovljenem z Evro-mediteranskim sporazumom o pridružitvi med Evropskima skupnostma in njunimi državami članicami na eni strani ter Državo Izrael na drugi strani, temelji na osnutku sklepa Pridružitvenega sveta, ki je priložen temu sklepu.
   Člen 2
   Ta sklep začne veljati na dan njegovega sprejetja.

      V Luxembourgu, 21. oktobra 2010

            Za Svet

            Predsednica

         J. MILQUET

      (1)  UL L 147, 21.6.2000, str. 3.
    ---documentbreak---

               23.11.2010

               SL

               Uradni list Evropske unije

               L 306/22

         Osnutek
   SKLEP št. …/… PRIDRUŽITVENEGA SVETA,
   ustanovljenega z Evro-mediteranskim sporazumom o pridružitvi med Evropskima skupnostma in njunimi članicami na eni strani ter Državo Izrael na drugi strani
   z dne …
   v zvezi z določbami za koordinacijo sistemov socialne varnosti, ki jih vsebuje Evro-mediteranski sporazum
   PRIDRUŽITVENI SVET JE –
   ob upoštevanju Evro-mediteranskega sporazuma o pridružitvi med Evropskima skupnostma in njunimi državami članicami na eni strani ter Državo Izrael na drugi strani (1) in zlasti člena 65 Sporazuma,
   ob upoštevanju naslednjega:

               (1)

               Člen 64 Evro-mediteranskega sporazuma o pridružitvi med Evropskima skupnostma in njunimi državami članicami na eni strani ter Državo Izrael na drugi strani (v nadaljnjem besedilu: Sporazum) določa koordinacijo sistemov socialne varnosti Izraela in držav članic ter načela za takšno koordinacijo.

               (2)

               Člen 65 Sporazuma določa, da Pridružitveni svet sprejme sklep za izvajanje ciljev, določenih v členu 64.

               (3)

               V skladu s prvo alineo cilja 2.3.3 akcijskega načrta EU-Izrael, ki ga je Pridružitveni svet v okviru evropske sosedske politike sprejel 11. aprila 2005, se sprejme sklep za izvajanje člena 65 Sporazuma.

               (4)

               V zvezi z uporabo načela nediskriminacije ta sklep razen pravice do prenosljivosti nekaterih dajatev ne bi smel dajati nobenih dodatnih pravic, ki izhajajo iz določenih dejstev ali dogodkov, ki so se zgodili na ozemlju druge pogodbenice in se na podlagi zakonodaje prve pogodbenice ne upoštevajo.

               (5)

               Pri uporabi tega sklepa bi morala biti upravičenost izraelskih delavcev do družinskih dajatev pogojena s tem, da njihovi družinski člani stalno zakonito prebivajo z zadevnimi delavci v državi članici, v kateri so delavci zaposleni. Ta sklep ne bi smel dati nobene pravice do družinskih dajatev za njihove družinske člane, ki stalno prebivajo v drugi državi, npr. v Izraelu.

               (6)

               Uredba Sveta (ES) št. 859/2003 (2) že razširja določbe Uredbe (EGS) št. 1408/71 in Uredbe (EGS) št. 574/72 na državljane tretjih držav, za katere navedene določbe ne veljajo samo na podlagi njihovega državljanstva. Uredba (ES) št. 859/2003 že zajema načelo seštevanja zavarovalnih dob, ki so jih izraelski delavci pridobili v različnih državah članicah, v zvezi z upravičenostjo do nekaterih dajatev, kakor so določene v prvi alinei člena 64(1) Sporazuma.

               (7)

               Za lažjo uporabo pravil koordinacije bo morda treba predpisati posebne določbe, ki bodo ustrezale posebnostim zakonodaje Izraela.

               (8)

               Da se zagotovi nemotena koordinacija sistemov socialne varnosti držav članic in Izraela, je treba določiti posebne določbe o sodelovanju med državami članicami in Izraelom ter med zadevnimi posamezniki in institucijami pristojne države.

               (9)

               Da bi zaščitili osebe, za katere se uporablja ta sklep, in zagotovili, da te zaradi začetka njegove veljavnosti ne izgubijo pravic, bi bilo treba sprejeti prehodne določbe –

         SPREJEL NASLEDNJI SKLEP:
   DEL I

      SPLOŠNE DOLOČBE

   Člen 1
   Opredelitve pojmov
   1.   Za namene tega sklepa:

               (a)

               „Sporazum“ pomeni Evro-mediteranski sporazum o pridružitvi med Evropskima skupnostma in njunimi državami članicami na eni strani ter Državo Izrael na drugi strani;

               (b)

               „Uredba“ pomeni Uredbo (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (3), kakor se uporablja v državah članicah Evropske unije;

               (c)

               „Izvedbena uredba“ pomeni Uredbo (ES) št. 987/2009 Evropskega parlamenta in Sveta z dne 16. septembra 2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti (4);

               (d)

               „država članica“ pomeni državo članico Evropske unije;

               (e)

               „delavec“ pomeni,

                           (i)

                           za namene zakonodaje držav članic, osebo, ki opravlja dejavnost zaposlene osebe v smislu člena 1(a) Uredbe;

                           (ii)

                           za namene zakonodaje Izraela, osebo, ki opravlja dejavnost zaposlene osebe v smislu te zakonodaje;

               (f)

               „družinski član“ pomeni,

                           (i)

                           za namene zakonodaje držav članic, družinskega člana v smislu člena 1(i) Uredbe;

                           (ii)

                           za namene zakonodaje Izraela, družinskega člana v smislu te zakonodaje;

               (g)

               „zakonodaja“ pomeni,

                           (i)

                           v razmerju do držav članic, zakonodajo v smislu člena 1(l) Uredbe, kakor se uporablja za dajatve, ki jih zajema ta sklep;

                           (ii)

                           v razmerju do Izraela, ustrezno zakonodajo, ki se uporablja v Izraelu v zvezi z dajatvami, ki jih zajema ta sklep,

               (h)

               „dajatve“ pomeni,

                           —

                           starostne pokojnine,

                           —

                           družinske in vdovske pokojnine,

                           —

                           pokojnine v primeru nesreč pri delu in poklicnih bolezni,

                           —

                           invalidske pokojnine

                           —

                           družinske dodatke;

               (i)

               „prenosljive dajatve“ pomeni,

                           (i)

                           v razmerju do držav članic:

                                       —

                                       starostne pokojnine,

                                       —

                                       družinske in vdovske pokojnine,

                                       —

                                       pokojnine v primeru nesreč pri delu in poklicnih bolezni,

                                       —

                                       invalidske pokojnine

                                 v smislu Uredbe, z izjemo posebnih denarnih dajatev, za katere se ne plačujejo prispevki, kakor so navedene v Prilogi X k Uredbi;

                           (ii)

                           v razmerju do Izraela, ustrezne dajatve, ki jih določa zakonodaja Izraela, z izjemo posebnih denarnih dajatev, za katere se ne plačujejo prispevki, kakor jih določa Priloga I k temu sklepu.

         2.   Drugi izrazi v tem sklepu imajo pomen, ki jim je dodeljen:

               (a)

               v razmerju do držav članic, v Uredbi in v Izvedbeni uredbi;

               (b)

               v razmerju do Izraela, v ustrezni zakonodaji, ki se uporablja v Izraelu.

         Člen 2
   Osebe, za katere se ta sklep uporablja
   Ta sklep se uporablja:

               (a)

               za delavce, ki so izraelski državljani in so ali so bili zakonito zaposleni na ozemlju države članice ter za katere velja ali je veljala zakonodaja ene ali več držav članic, ter za njihove preživele osebe;

               (b)

               za družinske člane delavcev iz točke (a), če ti družinski člani stalno zakonito prebivajo ali so stalno zakonito prebivali z zadevnim delavcem medtem, ko je delavec zaposlen v državi članici;

               (c)

               za delavce, ki so državljani države članice in so ali so bili zakonito zaposleni na ozemlju Izraela ter za katere velja ali je veljala zakonodaja Izraela, ter za njihove preživele osebe; in

               (d)

               za družinske člane delavcev iz točke (c), če ti družinski člani stalno zakonito prebivajo ali so stalno zakonito prebivali z zadevnim delavcem medtem, ko je delavec zaposlen v Izraelu.

         Člen 3
   Enako obravnavanje
   1.   Delavci, ki so izraelski državljani in so zakonito zaposleni na ozemlju države članice, ter njihovi družinski člani, ki z njimi zakonito prebivajo, zaradi svojega državljanstva niso diskriminirani v primerjavi z državljani države članice, v kateri so zaposleni, glede dajatev socialne varnosti v smislu člena 1(1)(h).
   2.   Delavci, ki so državljani države članice in so zakonito zaposleni v Izraelu, ter njihovi družinski člani, ki z njimi zakonito prebivajo, zaradi svojega državljanstva niso diskriminirani v primerjavi z državljani Izraela glede dajatev socialne varnosti v smislu člena 1(1)(h).
   DEL II

      RAZMERJA MED DRŽAVAMI ČLANICAMI IN IZRAELOM

   Člen 3
   Odprava klavzul stalnega prebivališča
   1.   Prenosljive dajatve v smislu člena 1(1)(i), do katerih so upravičene osebe iz člena 2(a) in (c), se ne morejo zmanjšati, spremeniti, mirovati, odvzeti ali zapleniti, ker upravičenec stalno prebiva,

               (i)

               za namene dajatev na podlagi zakonodaje države članice, na ozemlju Izraela ali

               (ii)

               za namene dajatev na podlagi zakonodaje Izraela, na ozemlju države članice.

         2.   Družinski člani delavca iz člena 2(b), če ti stalno prebivajo na ozemlju Izraela, so upravičeni do prenosljivih dajatev v smislu člena 1(1)(i) na enak način kot družinski člani delavca, ki je državljan zadevne države članice.
   3.   Družinski člani delavca iz člena 2(d), če ti stalno prebivajo na ozemlju države članice, so upravičeni do prenosljivih dajatev v smislu člena 1(1)(i) na enak način kot družinski člani delavca, ki je državljan Izraela.
   DEL III

      DRUGE DOLOČBE

   Člen 5
   Sodelovanje
   1.   Države članice in Izrael se obveščajo o vseh spremembah v svoji zakonodaji, ki bi lahko vplivale na izvajanje tega sklepa.
   2.   Za namene tega sklepa si organi in institucije držav članic ter Izraela medsebojno nudijo vso pomoč in ravnajo, kot da izvajajo svojo lastno zakonodajo. Administrativna pomoč, ki jo nudijo ti organi in institucije, je praviloma brezplačna. Pristojni organi držav članic in Izraela pa se lahko med seboj dogovorijo za povračilo določenih stroškov.
   3.   Organi in institucije držav članic ter Izraela se lahko za namene tega sklepa sporazumevajo neposredno med seboj in z zadevnimi osebami oziroma njihovimi pooblaščenci.
   4.   Institucije in osebe, za katere se uporablja ta sklep, se morajo zaradi zagotavljanja njegovega pravilnega izvajanja medsebojno obveščati in sodelovati.
   5.   Zadevne osebe morajo o vsakršni spremembi svojega osebnega ali družinskega statusa, ki vpliva na njihove pravice do dajatev na podlagi tega sklepa, čim prej obvestiti institucije pristojne države članice ali Izraela, kadar je slednji pristojna država, ter institucije države članice stalnega prebivališča ali Izraela, kadar je slednji država stalnega prebivališča.
   6.   V primeru neizpolnjevanja obveznosti obveščanja iz odstavka 5 se lahko uporabijo sorazmerni ukrepi v skladu z nacionalno zakonodajo. Vendar morajo biti ti ukrepi enakovredni ukrepom, ki se uporabljajo v podobnih situacijah na podlagi nacionalne zakonodaje, in vlagateljem zahtevkov v praksi ne smejo preprečevati ali pretirano oteževati uveljavljanja njihovih pravic iz tega sklepa.
   7.   Države članice in Izrael lahko sprejmejo nacionalne določbe za opredelitev pogojev, pod katerimi se pri preverjanju upravičenosti do dajatev upošteva dejstvo, da upravičenci začasno ali stalno prebivajo zunaj ozemlja države, v kateri ima sedež institucija, pristojna za izplačilo dajatev. Takšne določbe so sorazmerne, upravičencev ne diskriminirajo na podlagi njihovega državljanstva in so v skladu z načeli tega sklepa. O takšnih določbah se obvesti Pridružitveni svet.
   Člen 6
   Administrativna preverjanja in zdravniški pregledi
   1.   Ta člen se uporablja za osebe iz člena 2, ki so prejemniki prenosljivih dajatev iz člena 1(1)(i), in za institucije, pristojne za izvajanje tega sklepa.
   2.   Če upravičenec ali vlagatelj zahtevka za dajatve ali njegov družinski član začasno ali stalno prebiva na ozemlju države članice, institucija, pristojna za izplačilo dajatev, pa ima sedež v Izraelu, oziroma če začasno ali stalno prebiva v Izraelu, institucija, pristojna za izplačilo dajatev, pa ima sedež v državi članici, opravi zdravniški pregled na zahtevo te institucije institucija v kraju začasnega ali stalnega prebivališča upravičenca po postopkih, določenih v zakonodaji, ki jo uporablja ta institucija.
   Institucija, pristojna za izplačilo dajatev, institucijo v kraju začasnega ali stalnega prebivališča po potrebi obvesti o kakršnih koli posebnih zahtevah, ki jih je treba upoštevati, in pregledih, ki jih je treba opraviti v okviru zdravniškega pregleda.
   Institucija v kraju začasnega ali stalnega prebivališča pošlje poročilo instituciji, ki je pristojna za izplačilo in je zahtevala zdravniški pregled.
   Institucija, pristojna za izplačilo dajatev, si pridrži pravico, da upravičenca napoti na zdravniški pregled k zdravniku po svoji izbiri, bodisi na ozemlju, kjer upravičenec ali vlagatelj zahtevka za dajatev začasno ali stalno prebiva, bodisi v državi, v kateri ima sedež institucija, pristojna za izplačilo dajatev. Vendar pa je lahko upravičenec pozvan v državo institucije, pristojne za izplačilo dajatev, samo, če lahko potuje brez škode za svoje zdravje in če s tem povezane potne stroške in stroške bivanja krije institucija, pristojna za izplačilo dajatev.
   3.   Če upravičenec ali vlagatelj zahtevka za dajatve ali njegov družinski član začasno ali stalno prebiva na ozemlju države članice, institucija, pristojna za izplačilo dajatev, pa ima sedež v Izraelu, oziroma če začasno ali stalno prebiva v Izraelu, institucija, pristojna za izplačilo dajatev, pa ima sedež v državi članici, opravi administrativno preverjanje na zahtevo te institucije institucija v kraju začasnega ali stalnega prebivališča upravičenca.
   Institucija v kraju začasnega ali stalnega prebivališča pošlje poročilo instituciji, ki je pristojna za izplačilo in je zahtevala administrativno preverjanje.
   Institucija, pristojna za izplačilo dajatev, si pridrži pravico, da sama izbere strokovnjaka, ki bo preveril status upravičenca. Vendar pa je lahko upravičenec pozvan v državo institucije, pristojne za izplačilo dajatev, samo, če lahko potuje brez škode za svoje zdravje in če s tem povezane potne stroške in stroške bivanja krije institucija, pristojna za izplačilo dajatev.
   4.   Ena ali več držav članic in Izrael se lahko dogovorijo o drugih upravnih določbah pod pogojem, da o tem obvestijo Pridružitveni svet.
   5.   Z odstopanjem od načela brezplačne vzajemne administrativne pomoči iz člena 5(2) tega sklepa institucija, pristojna za izplačilo, ki je zahtevala preverjanje, povrne dejanski znesek stroškov preverjanja iz odstavkov 2 in 3 tega člena instituciji, ki je bila naprošena za preverjanje.
   Člen 7
   Uporaba člena 79 Sporazuma
   Člen 79 Sporazuma se uporablja, če ena od pogodbenic meni, da druga pogodbenica ne izpolnjuje obveznosti iz členov 5 in 6.
   Člen 8
   Posebne določbe za uporabo zakonodaje Izraela
   Pridružitveni svet lahko v Prilogi II določi posebne določbe za uporabo zakonodaje Izraela.
   Člen 9
   Upravni postopki iz obstoječih dvostranskih sporazumov
   Upravni postopki iz obstoječih dvostranskih sporazumov med državami članicami in Izraelom se lahko še naprej uporabljajo, če navedeni postopki ne posegajo v pravice ali obveznosti zadevnih oseb, kakor so določene v tem sklepu.
   Člen 10
   Sporazumi o dopolnjevanju postopkov za izvajanje tega sklepa
   Ena ali več držav članic in Izrael lahko sklenejo sporazume, ki dopolnjujejo upravne postopke za izvajanje tega sklepa, zlasti za preprečevanje goljufij in napak ter boj proti njim.
   DEL IV

      PREHODNE IN KONČNE DOLOČBE

   Člen 11
   Prehodne določbe
   1.   Na podlagi tega sklepa ni mogoče pridobiti nobenih pravic za obdobje pred datumom začetka njegove veljavnosti.
   2.   Ob upoštevanju odstavka 1 se pravica na podlagi tega sklepa pridobi, tudi če se nanaša na primer pred začetkom njegove veljavnosti.
   3.   Vse dajatve, ki zaradi državljanstva ali kraja stalnega prebivališča zadevne osebe niso bile dodeljene ali so mirovale, se na zahtevo te osebe od dneva začetka veljavnosti tega sklepa zagotovijo oziroma ponovno dodelijo, pod pogojem, da zaradi pravic, na podlagi katerih so bile prej zagotovljene dajatve, ni bil izplačan pavšalni znesek.
   4.   Če se zahteva iz odstavka 3 predloži v dveh letih od začetka veljavnosti tega sklepa, pravice, ki izhajajo iz tega sklepa, učinkujejo od datuma začetka veljavnosti tega sklepa, zakonodaja katere koli države članice ali Izraela v zvezi z izgubo ali omejitvijo pravic pa se ne more uporabiti proti zadevni osebi.
   5.   Če se zahteva iz odstavka 3 predloži po preteku dveletnega obdobja po začetku veljavnosti tega sklepa, pravice, ki niso bile izgubljene oziroma niso zastarale, učinkujejo od datuma, ko je bila predložena zahteva, in za njih veljajo ugodnejše določbe v skladu z zakonodajo katere koli države članice ali Izraela.
   Člen 12
   Priloge k temu sklepu
   1.   Priloge k temu sklepu so njegov sestavni del.
   2.   Priloge se na zahtevo Izraela lahko spremenijo s sklepom Pridružitvenega sveta.
   Člen 13
   Začetek veljavnosti
   Ta sklep začne veljati prvi dan prvega meseca po objavi v Uradnem listu Evropske unije.

      V …

            Za Pridružitveni svet

            Predsednik

      (1)  UL L 147, 21.6.2000, str. 3.

      (2)  UL L 124, 20.5.2003, str. 1.

      (3)  UL L 166, 30.4.2004, str. 1.

      (4)  UL L 284, 30.10.2009, str. 1.
   PRILOGA I

      SEZNAM IZRAELSKIH POSEBNIH DENARNIH DAJATEV, ZA KATERE SE NE PLAČUJEJO PRISPEVKI

   …
   PRILOGA II

      POSEBNE DOLOČBE ZA UPORABO ZAKONODAJE IZRAELA

   …


title: 2011/572/EU: Sklep Evropskega parlamenta z dne 10. maja 2011 o razrešnici glede izvrševanja proračuna Evropske agencije za varnost v letalstvu za proračunsko leto 2009

text:
               27.9.2011

               SL

               Uradni list Evropske unije

               L 250/140

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja proračuna Evropske agencije za varnost v letalstvu za proračunsko leto 2009
   (2011/572/EU)
   EVROPSKI PARLAMENT,
   ob upoštevanju končnih letnih računovodskih izkazov Evropske agencije za varnost v letalstvu za proračunsko leto 2009,
   ob upoštevanju poročila Računskega sodišča o letnih računovodskih izkazih Evropske agencije za varnost v letalstvu za proračunsko leto 2009, skupaj z odgovori Agencije (1),
   ob upoštevanju priporočila Sveta z dne 15. februarja 2011 (05892/2011 – C7-0052/2011),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,
   ob upoštevanju Uredbe (ES) št. 216/2008 Evropskega parlamenta in Sveta (3) o ustanovitvi Evropske agencije za varnost v letalstvu, in zlasti člena 60 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,
   ob upoštevanju člena 77 in Priloge VI poslovnika,
   ob upoštevanju poročila Odbora za proračunski nadzor ter mnenja Odbora za promet in turizem (A7-0123/2011),

               1.

               podeli razrešnico izvršnemu direktorju Evropske agencije za varnost v letalstvu glede izvrševanja proračuna agencije za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za varnost v letalstvu, Svetu, Komisiji in Računskemu sodišču ter poskrbi za njuno objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 22.

      (2)  UL L 248, 16.9.2002, str. 1.

      (3)  UL L 79, 19.3.2008, str. 1.

      (4)  UL L 357, 31.12.2002, str. 72.
    ---documentbreak---

               27.9.2011

               SL

               Uradni list Evropske unije

               L 250/141

         RESOLUCIJA EVROPSKEGA PARLAMENTA
   z dne 10. maja 2011
   s pripombami, ki so del sklepa o razrešnici glede izvrševanja proračuna Evropske agencije za varnost v letalstvu za proračunsko leto 2009
   EVROPSKI PARLAMENT,
   ob upoštevanju končnih letnih računovodskih izkazov Evropske agencije za varnost v letalstvu za proračunsko leto 2009,
   ob upoštevanju poročila Računskega sodišča o letnih računovodskih izkazih Evropske agencije za varnost v letalstvu za proračunsko leto 2009, skupaj z odgovori Agencije (1),
   ob upoštevanju priporočila Sveta z dne 15. februarja 2011 (05892/2011 – C7-0052/2011),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,
   ob upoštevanju Uredbe (ES) št. 216/2008 Evropskega parlamenta in Sveta (3) o ustanovitvi Evropske agencije za varnost v letalstvu, in zlasti člena 60 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (4), in zlasti člena 94 Uredbe,
   ob upoštevanju člena 77 in Priloge VI poslovnika,
   ob upoštevanju poročila Odbora za proračunski nadzor ter mnenja Odbora za promet in turizem (A7-0123/2011),

               A.

               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2009 ter o zakonitosti in pravilnosti z njimi povezanih transakcij,

               B.

               ker je Parlament 5. maja 2010 izvršnemu direktorju Evropske agencije za varnost v letalstvu podelil razrešnico glede izvrševanja proračuna agencije za proračunsko leto 2008 (5) in je v resoluciji, ki spremlja sklep o razrešnici, med drugim:

                           —

                           izrazil obžalovanje, da so bili prihodki v letu 2008 zaradi sistema pavšalnih letnih pristojbin precej višji od dejanskih stroškov opravljenih storitev, in pozval agencijo, naj nujno predloži podroben načrt za zagotovitev, da se to v prihodnjih letih ne bo ponovilo,

                           —

                           opozoril na dejstvo, da je agencija v leto 2009 prenesla visok znesek odobrenih sredstev za odhodke iz poslovanja (več kot 53 000 000 EUR, kar pomeni 79 % odobrenih sredstev za poslovanje),

                           —

                           poudaril pomembnost tega, da je agencija v svojih načrtih določila cilje SMART in kazalnike RACER, da bo lahko ocenila svoje rezultate,

                           —

                           izrazil zaskrbljenost zaradi nezadostnega usklajevanja med potrebami, zaposlenimi in finančno ureditvijo agencije, zlasti ker je zaradi postopkov za izbor uslužbencev zelo težko zaposliti ustrezno usposobljene ljudi;

               C.

               ker je proračun agencije za leto 2009 znašal 92 500 000 EUR, kar je v primerjavi s proračunskim letom 2008 za 6 % več; ker je rezerva za dejavnosti iz naslova taks in dajatev v letu 2009 znašala 29 500 000 EUR;

               1.

               pozdravlja mnenje Računskega sodišča, da so računovodski izkazi agencije za leto 2009 zanesljivi in da so z njimi povezane transakcije z vseh pomembnih vidikov zakonite in pravilne;

      Precejšnje povečanje proračuna

               2.

               ugotavlja, da se je proračun agencije od leta 2007 do leta 2009 povečal za 28 %;

               3.

               je seznanjen z dejstvom, da je agencija iz proračuna Unije za leto 2009 prejela 31 540 000 EUR za prevzem obveznosti in 29 180 000 EUR za plačila;

               4.

               prav tako ugotavlja, da se je skupni proračun agencije povečal za skoraj 20 %, in sicer s 102 000 000 EUR v letu 2008 na 122 000 000 EUR v letu 2009, število zaposlenih pa s 440 na 509;

      Uspešnost

               5.

               ponovno poudarja, kako pomembno je, da agencija v svojih načrtih določi cilje SMART in kazalnike RACER, da bo lahko ocenila svoje rezultate; je seznanjen z odgovorom agencije, ki zagotavlja, da je izboljšala svoj delovni program za leto 2010 z uvedbo ciljev in ključnih kazalnikov uspešnosti ter izboljšanim sistemom za načrtovanje virov; poziva agencijo, naj poleg tega premisli o uvedbi Ganttovega diagrama v načrtovanje vseh svojih operativnih dejavnosti, ki bi omogočal strnjen prikaz časa, ki ga vsak uslužbenec porabi za posamezne projekte, in spodbujal pristop, usmerjen k doseganju rezultatov;

               6.

               poziva agencijo, naj za proračun za poslovanje uvede na dejavnostih temelječo strukturo, da bi vzpostavila jasno povezavo med delovnim programom in finančnimi napovedmi ter izboljšala nadzor izvajanja storitev in poročanje; ugotavlja, da agencija vsako leto pripravi večletni načrt, o katerem se posvetuje z vsemi zainteresiranimi stranmi in ki ga odobri upravni odbor, v njem pa predstavi proračun, namenjen posameznim dejavnostim; se strinja z mnenjem Računskega sodišča, da je struktura proračuna za poslovanje agencije (naslov III) ostala delno vezana na vnos in da so bile uvedene spremembe proračuna ne da bi posodobili delovni program, tudi če so pomembno vplivale na dodelitev kadrovskih virov in finančnih sredstev;

               7.

               znova poziva agencijo, da v razpredelnici, ki bo priložena prihodnjemu poročilu Računskega sodišča, predstavi primerjavo med dejavnostmi, izvedenimi v letu, ki ga obravnava razrešnica, in dejavnostmi, ki so bile izvedene v predhodnem proračunskem letu, da bi organ za podelitev razrešnice lahko bolje ocenil uspešnost agencije v vmesnem obdobju;

      Prenos proračunskih sredstev

               8.

               opozarja, da je agencija v leto 2010 ponovno prenesla visok delež odobrenih proračunskih sredstev, namenjenih odhodkom za poslovanje (65 % iz naslova III – operativne dejavnosti. Če od prenesenih sredstev odštejemo namenska sredstva, je delež prenesenih obveznosti 13-odstoten); poudarja, da je to v nasprotju z načelom enoletnosti; priznava, da je določena negotovost glede stopnje taks in dajatev značilna za začetni poslovni cikel agencije, saj se projekti izvajajo več let; prav tako poudarja, da takšno stanje priča o pomanjkljivostih v sistemu za načrtovanje virov, do katerih je prišlo zaradi zamude pri podpisu pogodbe o izvajanju storitev; v skladu s tem zahteva, da se pogodbe upravlja natančneje in pravočasno ter da se Parlamentu in Komisiji za naslednje proračunsko leto posreduje precej bolj realistično napoved, prav tako pa jima je treba dati na voljo dovolj časa za analizo;

               9.

               zahteva, da se k vsakoletnemu proračunu doda poročilo o neporabljenih sredstvih, prenesenih iz prejšnjih let, s pojasnilom, zakaj ta sredstva niso bila uporabljena, ter kako in kdaj bodo uporabljena;

      Takse in dajatve, ki jih obračunava agencija

               10.

               ugotavlja, da je bilo leto 2009 drugo celotno leto izvajanja nalog certifikacije v skladu z Uredbo Komisije (ES) št. 593/2007 z dne 31. maja 2007 o taksah in dajatvah, ki jih obračunava Evropska agencija za varnost v letalstvu (6);

               11.

               ponovno poziva agencijo, naj izboljša sistem nadzora nad projekti certifikacije ter zagotovi, da obračunane takse v celotnem obdobju izvajanja projekta ne bodo znatno odstopale od dejanskih stroškov;

               12.

               posebej poziva agencijo, naj pri pripravi računovodskih izkazov za leto 2010 pravilno oceni vnaprej vračunane odhodke, povezane z upravljanjem nalog certifikacije, ki jih je predala v delo nacionalnim organom za letalstvo; pravzaprav ugotavlja, da je Računsko sodišče poročalo, da so bili s tem povezani vnaprej vračunani odhodki ob koncu leta ocenjeni na podlagi predvidevanj o skupnem deležu dokončanosti del in niso bili upravičeni s preteklimi izkušnjami; kljub temu pozdravlja namero agencije, da bo za določene storitve (manjše spremembe, manjša popravila, standardne dopolnilne certifikate tipa, nadzor nad organizacijami) uvedla „sporazum o pavšalni vsoti“, s čimer bo zagotovila, da bodo ob oddaji naročila zunanjemu izvajalcu na voljo zanesljivi stroški projekta;

      Človeški viri

               13.

               prav tako ugotavlja pomanjkljivosti pri postopkih izbire osebja, zaradi česar je ogrožena preglednost teh postopkov; se zaveda, da je Računsko sodišče glede teh postopkov poročalo, da so odločitve izbirnih komisij nezadostno utemeljene in dokumentirane, saj merila za povabilo na razgovor ali uvrstitev na rezervni seznam niso bila vnaprej opredeljena, manjkali pa so tudi zapisniki;

               14.

               poziva agencijo, naj obvesti organ za podelitev razrešnice o ukrepih, s katerimi je poskusila to popraviti, postopke za izbiro strokovnjakov/osebja pa naj v prihodnje oblikuje bolj pregledno; poudarja, da je učinek teh pomanjkljivosti še večji, če upoštevamo, da so naloge agencije izdajanje specifikacij certifikatov, sprejemanje odločitev v zvezi s certifikati o plovnosti in vpliva na okolje ter izvajanje inšpekcijskih pregledov standardizacije pristojnih organov v državah članicah;

      Notranja revizija

               15.

               priznava, da je agencija izvedla 20 od 26 priporočil, ki jih je od leta 2006 oblikovala notranja revizijska služba;

               16.

               potrjuje, da je agencija organu za podelitev razrešnice poslala poročilo, ki ga je pripravil izvršni direktor in v katerem povzema vsebino priporočila notranje revizijske službe, kakor predvideva člen 72(5) okvirne finančne uredbe; kljub temu poziva izvršnega direktorja agencije, naj zagotovi podrobnejše podatke o vsebini vseh odprtih priporočil, ki jih je notranja revizijska služba podala v letu 2009;

               17.

               glede drugih pripomb horizontalne narave, ki spremljajo sklep o razrešnici, se sklicuje na resolucijo z dne 10. maja 2011 (7) o uspešnosti, finančnem poslovodenju in nadzoru agencij.

      (1)  UL C 338, 14.12.2010, str. 22.

      (2)  UL L 248, 16.9.2002, str. 1.

      (3)  UL L 79, 19.3.2008, str. 1.

      (4)  UL L 357, 31.12.2002, str. 72.

      (5)  UL L 252, 25.9.2010, str. 136.

      (6)  UL L 140, 1.6.2007, str. 3.

      (7)  Sprejeta besedila, P7_TA(2011)0163 (glej stran 269 tega Uradnega lista).


title: Sklep Evropske centralne banke (EU) 2016/868 z dne 18. maja 2016 o spremembi Sklepa ECB/2014/6 o organizaciji pripravljalnih ukrepov za zbiranje podrobnih podatkov o kreditih s strani Evropskega sistema centralnih bank (ECB/2016/14)

text:
                  1.6.2016

                  SL

                  Uradni list Evropske unije

                  L 144/99

            SKLEP EVROPSKE CENTRALNE BANKE (EU) 2016/868
      z dne 18. maja 2016
      o spremembi Sklepa ECB/2014/6 o organizaciji pripravljalnih ukrepov za zbiranje podrobnih podatkov o kreditih s strani Evropskega sistema centralnih bank (ECB/2016/14)
      SVET EVROPSKE CENTRALNE BANKE JE –
      ob upoštevanju Statuta Evropskega sistema centralnih bank in Evropske centralne banke ter zlasti člena 5 in člena 46.2 Statuta,
      ob upoštevanju Uredbe Sveta (ES) št. 2533/98 z dne 23. novembra 1998 o zbiranju statističnih informacij s strani Evropske centralne banke (1) in zlasti člena 8(5) Uredbe,
      ob upoštevanju prispevka Razširjenega sveta,
      ob upoštevanju naslednjega:

                  (1)

                  Sklep ECB/2014/6 (2) opredeljuje pripravljalne ukrepe, ki bi jih morale izvesti centralne banke Eurosistema, da bi se pripravile na zbiranje podrobnih podatkov o kreditih s strani Evropskega sistema centralnih bank (ESCB).

                  (2)

                  Po sprejetju Sklepa ECB/2014/6 je bil dosežen znaten napredek pri vzpostavljanju dolgoročnega okvira za zbiranje podrobnih podatkov o kreditih, ki bo temeljil na usklajenih zahtevah za statistično poročanje.

                  (3)

                  Zaradi številnosti in kompleksnosti predvidenih zahtev za statistično poročanje je treba časovni načrt za izvedbo, določen v Sklepu ECB/2014/6, podaljšati, da se ESCB zagotovi dovolj časa za ustrezno pripravo na zbiranje podrobnih podatkov o kreditih. Ker bo minilo precej časa, preden se bo začelo dejansko poročanje, je treba časovni načrt za zaključek pripravljalne faze, določen v členu 1 Sklepa ECB/2014/6, nadomestiti z rokom, ki bo zagotovil, da se bo pripravljalna faza končala takrat, ko se bo začelo poročanje v skladu z dolgoročnim okvirom za zbiranje podrobnih podatkov o kreditih.

                  (4)

                  Ta spremenjeni časovni načrt bo veljal tudi za nacionalne centralne banke (NCB) držav članic, katerih valuta ni euro, kadar te NCB sodelujejo s centralnimi bankami Eurosistema na podlagi Priporočila ECB/2014/7 (3).

                  (5)

                  Odbor za statistiko v skladu s členom 3(2) Sklepa ECB/2014/6 letno poroča Svetu ECB o napredku, ki ga dosežejo ECB in posamezne NCB pri izvajanju pripravljalnih ukrepov. To poročilo bi moralo vključevati informacije, ki jih Odbor za statistiko zbere od vseh NCB, tudi informacije o napredku, ki ga dosežejo NCB z odstopanjem v skladu s členom 3(3) navedenega sklepa. Ocenjuje se, da ločena poročila, predvidena v členu 3(3) Sklepa ECB/2014/6, niso več potrebna.

                  (6)

                  Zato je treba Sklep ECB/2014/6 ustrezno spremeniti –

            SPREJEL NASLEDNJI SKLEP:
      Člen 1
      Spremembe
      Sklep ECB/2014/6 se spremeni:

                  1.

                  v členu 1 se drugi stavek nadomesti z naslednjim:
                  „Ta dolgoročni okvir do začetka prvega dejanskega pošiljanja podrobnih podatkov o kreditih od NCB na ECB v skladu z Uredbo Evropske centralne banke (EU) 2016/867 (ECB/2016/13) (*) vključuje: (a) nacionalne zbirke podrobnih podatkov o kreditih, ki jih upravljajo vse NCB Eurosistema, in (b) skupno zbirko podrobnih podatkov o kreditih, ki si jo delijo članice Eurosistema, zajema pa podrobne podatke o kreditih za vse države članice, katerih valuta je euro.

                     (*)  Uredba Evropske centralne banke (EU) 2016/867 z dne 18. maja 2016 o zbiranju podrobnih podatkov o kreditih in kreditnem tveganju (ECB/2016/13) (UL L 144, 1.6.2016, str. 44).“;"

                  2.

                  v členu 3 se odstavek 2 nadomesti z naslednjim:
                  „2.   Odbor za statistiko ob upoštevanju nasvetov drugih upoštevnih odborov ESCB, kot je to primerno, pripravi odločitve, ki so potrebne za izvedbo pripravljalnih ukrepov, določenih v odstavku 1, in jih predloži v sprejetje Svetu ECB. Odbor za statistiko letno poroča Svetu ECB o napredku, ki ga dosežejo ECB in posamezne NCB, vključno z NCB z odstopanjem v skladu s členom 3(3).“;

                  3.

                  v členu 3 se odstavek 3 nadomesti z naslednjim:
                  „3.   Za NCB, ki v pripravljalni fazi potrebujejo daljše obdobje postopnega uvajanja za pripravo celovitih zbirk podrobnih podatkov o kreditih ali pridobitev dostopa do takih zbirk, lahko Svet ECB v pripravljalni fazi odobri posamezno začasno odstopanje od obveznosti izvajanja posameznih pripravljalnih ukrepov, opredeljenih v odstavku 1. Obdobje vsakega posameznega odstopanja se strogo omeji na najkrajši čas, ki ga zadevna NCB potrebuje, da v pripravljalni fazi doseže skladnost s pripravljalnimi ukrepi, ki jih zajema to odstopanje, v vsakem primeru pa se določi na način, ki omogoča, da se cilji iz člena 1 dosežejo v zvezi z vsemi NCB Eurosistema. Vse pravice dostopa do zaupnih statističnih informacij, izpeljanih iz podrobnih podatkov o kreditih, ki so bili preneseni na ECB kot del posameznega pripravljalnega ukrepa, se začasno izključijo v zvezi s katero koli NCB, ki ji je odobreno začasno odstopanje v zvezi s tem ukrepom. Svet ECB lahko odloči, da se posameznim NCB, ki jim je odobreno odstopanje po tem odstavku, naložijo ustrezne dodatne omejitve.“;

                  4.

                  v členu 4 se odstavek 1 nadomesti z naslednjim:
                  „1.   Da bi se zagotovila primerna usklajenost podrobnih podatkov o kreditih, ki se bodo dolgoročno zbirali, s statističnimi potrebami bodočih uporabnikov v ESCB, Odbor za statistiko v pripravljalni fazi organizira letni prenos že razpoložljivih podrobnih podatkov o kreditih od NCB na ECB, ki se opravi ob koncu marca vsakega leta in se nanaša na 30. junij in 31. december prejšnjega leta, ob uporabi ustrezne ravni anonimiziranja in agregiranja glede informacij o posojilojemalcih, s čimer se zagotovi, da ni mogoče identificirati posameznih posojilojemalcev. Prvi prenos se opravi ob koncu marca 2014 in se nanaša na 30. junij in 31. december 2013, temelji pa na referenčni shemi poročanja, določeni v Prilogi. Odbor za statistiko organizira vse nadaljnje izredne prenose na prostovoljni osnovi in na podlagi sheme poročanja, pri kateri se bo upošteval obstoj že razpoložljivih podrobnih podatkov o kreditih in njihove značilnosti, zagotovljeno pa bo tudi, da bodo zbrani podatki sorazmerni s stanjem pripravljalnih del, ki bodo zaključena v času prenosa. Podatki o posojilojemalcih, ki pripadajo institucionalnim sektorjem razen nefinančnih družb, se lahko v pripravljalni fazi poročajo v agregirani obliki, pod pogojem, da NCB predloži upoštevne informacije o metodologiji.“;

                  5.

                  Priloga k Sklepu ECB/2014/6 se spremeni v skladu s Prilogo k temu sklepu.

            Člen 2
      Začetek učinkovanja
      Ta sklep začne učinkovati na dan, ko so o njem uradno obveščeni naslovniki.
      Člen 3
      Naslovniki
      Ta sklep je naslovljen na NCB držav članic, katerih valuta je euro.

         V Frankfurtu na Majni, 18. maja 2016

               Predsednik ECB

            Mario DRAGHI

         (1)  UL L 318, 27.11.1998, str. 8.

         (2)  Sklep ECB/2014/6 z dne 24. februarja 2014 o organizaciji pripravljalnih ukrepov za zbiranje podrobnih podatkov o kreditih s strani Evropskega sistema centralnih bank (UL L 104, 8.4.2014, str. 72).

         (3)  Priporočilo ECB/2014/7 z dne 24. februarja 2014 o organizaciji pripravljalnih ukrepov za zbiranje podrobnih podatkov o kreditih s strani Evropskega sistema centralnih bank (UL C 103, 8.4.2014, str. 1).

         PRILOGA
         Priloga k Sklepu ECB/2014/6 se nadomesti z naslednjo tabelo:

                        „Vrsta

                        Atributi

                        Pregled

                        Raven anonimiziranja

                           Atributi posojilodajalca

                        Identifikacijska oznaka posojilodajalca

                        Identifikacija posojilodajalcev v skladu s kodifikacijo, ki se uporablja v registru institucij in povezanih družb ESCB (RIAD) (*).

                        Neanonimizirano

                           Atributi posojilojemalca

                        Identifikacijska oznaka posojilojemalca

                        Alfanumerična identifikacija posojilojemalcev, s katero se zagotovi, da ni mogoče identificirati posameznih posojilojemalcev.

                        Anonimizirano

                        Rezidenčna država

                        Država, katere rezident je posojilojemalec, v skladu s standardom ISO 3166 (**).

                        Institucionalni sektor

                        Institucionalni sektor (ali podsektor) posojilojemalca v skladu s klasifikacijo ESR 2010. Zahtevajo se naslednji (pod)sektorji:

                                    —

                                    nefinančne družbe (S.11),

                                    —

                                    centralna banka (S.121),

                                    —

                                    institucije, ki sprejemajo vloge, razen centralne banke (S.122),

                                    —

                                    skladi denarnega trga (S.123),

                                    —

                                    investicijski skladi razen skladov denarnega trga (S.124),

                                    —

                                    drugi finančni posredniki razen zavarovalnih družb in pokojninskih skladov (S.125),

                                    —

                                    izvajalci pomožnih finančnih dejavnosti (S.126),

                                    —

                                    lastne finančne institucije in posojilodajalci (S.127),

                                    —

                                    zavarovalne družbe (S.128),

                                    —

                                    pokojninski skladi (S.129),

                                    —

                                    država (S.13),

                                    —

                                    gospodinjstva in nepridobitne institucije, ki opravljajo storitve za gospodinjstva (S.14 + S.15).

                        Sektor gospodarske dejavnosti

                        Razvrstitev (finančnih in nefinančnih) posojilojemalcev po njihovih gospodarskih dejavnostih v skladu s statistično klasifikacijo NACE Rev. 2 (***). Šifre NACE je treba poročati do druge ravni podrobnosti (po „oddelkih“).

                        Velikost

                        Razvrstitev posojilojemalcev po velikosti: mikro, mali, srednje veliki in veliki.

                           Spremenljivi podatki o kreditih

                        Identifikacijska oznaka posojila

                        Alfanumerična identifikacija posojil, kot jo uporabljajo poročevalske institucije na nacionalni ravni.

                        —

                        Valuta

                        Valuta, v kateri je denominirano posojilo, v skladu s standardom ISO 4217 (**).

                        Vrsta posojila

                        Razvrstitev posojil po vrstah:

                                    —

                                    vračljiva na zahtevo (takoj) in s kratkim odpovednim rokom (tekoči račun),

                                    —

                                    dolg po kreditnih karticah,

                                    —

                                    odkupljene terjatve,

                                    —

                                    finančni najemi,

                                    —

                                    posojila z začasnim odkupom,

                                    —

                                    druga posojila.

                        Vrsta zavarovanja

                        Vrsta zavarovanja za odobreno posojilo; zavarovanje z nepremičninami, drugo zavarovanje (vključno z vrednostnimi papirji in zlatom), brez zavarovanja.

                        Prvotna zapadlost

                        Zapadlost posojila, dogovorjena ob nastanku ali na datum poznejše spremembe; do vključno enega leta, več kot eno leto.

                        Preostala zapadlost

                        Zapadlost, ki se nanaša na dogovorjeni čas odplačila posojila; do vključno enega leta, več kot eno leto.

                        Status nedonosnosti

                        Posojila, kjer je pri posojilojemalcu prišlo do neplačila.

                        Sindicirano posojilo

                        Ena posojilna pogodba, pri kateri kot posojilodajalec sodeluje več institucij.

                        Podrejeni dolg

                        Instrumenti podrejenega dolga predstavljajo podrejeno terjatev do institucije izdajateljice, ki se lahko uveljavi le po tem, ko so poravnane vse terjatve z višjim statusom (npr. vloge/posojila), kar jim daje nekatere lastnosti „delnic in drugega lastniškega kapitala“.

                           Merljivi podatki o kreditih

                        Črpan kredit

                        Celoten neodplačan znesek posojila (glavnica brez odštetih delnih odpisov), sporočen v bruto znesku brez popravkov zaradi kreditnega tveganja, razen kreditnih izgub, ki se beležijo kot odpisi.

                        —

                        Kreditne linije

                        Znesek kredita, ki je bil odobren, ni pa bil črpan.

                        Zaostala plačila

                        Vsako plačilo (znesek) iz naslova posojila, ki zamuja več kot 90 dni.

                        Vrednost zavarovanja

                        Vrednost zavarovanja v času poročanja.

                        Posebni popravek zaradi kreditnega tveganja

                        Posebne rezervacije za izgube iz naslova posojil zaradi kreditnega tveganja v skladu z veljavnim računovodskim okvirom. Ta podatek je treba poročati samo za nedonosna posojila.

                        Tveganju prilagojena sredstva

                        Zneski tveganju prilagojenih izpostavljenosti v skladu z Direktivo 2006/48/ES Evropskega parlamenta in Sveta (****) ali poznejšimi akti.

                        Verjetnost neplačila (samo za kreditne institucije, ki uporabljajo pristop na osnovi notranjih bonitetnih ocen)

                        Verjetnost neplačila nasprotne stranke v obdobju enega leta, v skladu z Direktivo 2006/48/ES ali poznejšimi akti. Pri poročanju po posameznih posojilojemalcih se poroča povprečje, tehtano glede na obseg.

                        Izguba ob neplačilu (samo za kreditne institucije, ki uporabljajo pristop na osnovi notranjih bonitetnih ocen)

                        Razmerje med izgubo na izpostavljenosti, ki je posledica neplačila nasprotne stranke, in vrednostjo izpostavljenosti ob neplačilu, v skladu z Direktivo 2006/48/ES ali poznejšimi akti. Pri poročanju po posameznih posojilojemalcih se poroča povprečje, tehtano glede na obseg.

                        Obrestna mera

                        Razmerje, v odstotkih na leto, med zneskom, ki ga mora dolžnik plačati upniku v določenem obdobju, in zneskom glavnice posojila, vloge ali dolžniškega vrednostnega papirja, v skladu z Uredbo (ES) št. 63/2002 Evropske centralne banke (*****) ali poznejšimi akti. Pri poročanju po posameznih posojilojemalcih se poroča povprečje, tehtano glede na obseg.

            (*)  Za denarne finančne institucije glej seznam, objavljen na spletni strani ECB na naslovu www.ecb.europa.eu.

            (**)  Kakor ga objavlja Mednarodna organizacija za standardizacijo (ISO) na svoji spletni strani na naslovu www.iso.org.

            (***)  Kakor jo objavlja Evropska komisija (Eurostat) na svoji spletni strani na naslovu www.ec.europa.eu/eurostat.

            (****)  Direktiva 2006/48/ES Evropskega parlamenta in Sveta z dne 14. junija 2006 o začetku opravljanja in opravljanju dejavnosti kreditnih institucij (UL L 177, 30.6.2006, str. 1).

            (*****)  Uredba (ES) št. 63/2002 Evropske centralne banke z dne 20. decembra 2001 o statistiki obrestnih mer, ki jih monetarne finančne institucije uporabljajo za vloge in posojila v razmerju do gospodinjstev in nefinančnih družb (ECB/2001/18) (UL L 10, 12.1.2002, str. 24).“


title: 2014/498/EU: Sklep Sveta z dne 23. julija 2014 o imenovanju dveh estonskih članov in dveh estonskih nadomestnih članov Odbora regij

text:
               25.7.2014

               SL

               Uradni list Evropske unije

               L 221/13

         SKLEP SVETA
   z dne 23. julija 2014
   o imenovanju dveh estonskih članov in dveh estonskih nadomestnih članov Odbora regij

      (2014/498/EU)

   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga estonske vlade,
   ob upoštevanju naslednjega:

               (1)

               Svet je 22. decembra 2009 in 18. januarja 2010 sprejel sklepa 2009/1014/EU (1) in 2010/29/EU (2) o imenovanju članov in nadomestnih članov Odbora regij za obdobje od 26. januarja 2010 do 25. januarja 2015. Svet je s Sklepom 2013/239/EU (3) z dne 21. maja 2013 imenoval Mihkela JUHKAMIJA za nadomestnega člana za obdobje do 25. januarja 2015.

               (2)

               Zaradi izteka mandatov Väina HALLIKMÄGIJA in Jürija PIHLA sta se sprostili dve mesti članov Odbora regij.

               (3)

               Zaradi izteka mandata Saime KALEV se je sprostilo mesto nadomestnega člana Odbora regij.

               (4)

               Zaradi imenovanja Mihkela JUHKAMIJA za člana Odbora regij se bo sprostilo mesto nadomestnega člana –

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2015, se v Odbor regij imenujejo:

               (a)

               za člana:

                           —

                           Mihkel JUHKAMI, Mayor of the City of Rakvere,

                           —

                           Urmas SUKLES, Mayor of the City of Haapsalu,

                     ter

               (b)

               za nadomestna člana:

                           —

                           Hannes HANSO, Mayor of the City of Kuressaare,

                           —

                           Rait PIHELGAS, Mayor of Ambla Rural Municipality.

         Člen 2
   Ta sklep začne veljati na dan sprejetja.

      V Bruslju, 23. julija 2014

            Za Svet

            Predsednik

         S. GOZI

      (1)  UL L 348, 29.12.2009, str. 22.

      (2)  UL L 12, 19.1.2010, str. 11.

      (3)  UL L 141, 28.5.2013, str. 43.


title: 2012/649/EU: Sklep Sveta z dne 15. oktobra 2012 o podpisu Sporazuma med Evropsko unijo in Republiko Zelenortski otoki o poenostavitvi izdajanja vizumov za kratkoročno bivanje državljanom Republike Zelenortski otoki in Evropske unije v imenu Unije

text:
               19.10.2012

               SL

               Uradni list Evropske unije

               L 288/1

         SKLEP SVETA
   z dne 15. oktobra 2012
   o podpisu Sporazuma med Evropsko unijo in Republiko Zelenortski otoki o poenostavitvi izdajanja vizumov za kratkoročno bivanje državljanom Republike Zelenortski otoki in Evropske unije v imenu Unije
   (2012/649/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti točke (a) člena 77(2) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je Komisijo 4. junija 2009 pooblastil za začetek pogajanj z Republiko Zelenortski otoki o poenostavitvi izdajanja vizumov za kratkoročno bivanje. Pogajanja so bila 24. aprila 2012 uspešno končana s parafiranjem Sporazuma med Evropsko unijo in Republiko Zelenortski otoki o poenostavitvi izdajanja vizumov za kratkoročno bivanje državljanom Republike Zelenortski otoki in Evropske unije (v nadaljnjem besedilu: Sporazum).

               (2)

               Sporazum bi bilo treba podpisati v imenu Unije, s pridržkom njegove sklenitve.

               (3)

               Ta sklep predstavlja razvoj določb schengenskega pravnega reda, pri katerem Združeno kraljestvo ne sodeluje v skladu s Sklepom Sveta 2000/365/ES z dne 29. maja 2000 o prošnji Združenega kraljestva Velika Britanija in Severna Irska za sodelovanje pri izvajanju nekaterih določb schengenskega pravnega reda (1); Združeno kraljestvo torej ne sodeluje pri sprejetju tega sklepa, ki zato zanj ni zavezujoč in se v njem ne uporablja.

               (4)

               Ta sklep predstavlja razvoj določb schengenskega pravnega reda, pri katerem Irska ne sodeluje v skladu s Sklepom Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (2); Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

               (5)

               V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

         SPREJEL NASLEDNJI SKLEP:
   Člen 1
   Podpis Sporazuma med Evropsko unijo in Republiko Zelenortski otoki o poenostavitvi izdajanja vizumov za kratkoročno bivanje državljanom Republike Zelenortski otoki in Evropske unije v imenu Unije se odobri, s pridržkom sklenitve navedenega sporazuma (3).
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
   Člen 3
   Ta sklep začne veljati na dan sprejetja.

      V Luxembourgu, 15. oktobra 2012

            Za Svet

            Predsednica

         C. ASHTON

      (1)  UL L 131, 1.6.2000, str. 43.

      (2)  UL L 64, 7.3.2002, str. 20.

      (3)  Besedilo Sporazuma se objavi skupaj s sklepom o sklenitvi Sporazuma.


title: Sklep Evropskega parlamenta (EU) 2017/1684 z dne 27. aprila 2017 o razrešnici glede izvrševanja proračuna Evropskega centra za spremljanje drog in zasvojenosti z drogami za proračunsko leto 2015

text:
               29.9.2017

               SL

               Uradni list Evropske unije

               L 252/257

         SKLEP EVROPSKEGA PARLAMENTA (EU) 2017/1684
   z dne 27. aprila 2017
   o razrešnici glede izvrševanja proračuna Evropskega centra za spremljanje drog in zasvojenosti z drogami za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Evropskega centra za spremljanje drog in zasvojenosti z drogami za proračunsko leto 2015,

               —

               ob upoštevanju poročila Računskega sodišča o zaključnem računu Evropskega centra za spremljanje drog in zasvojenosti z drogami za proračunsko leto 2015 z odgovori centra (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice centru glede izvrševanja proračuna za proračunsko leto 2015 (05873/2017 – C8-0051/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (ES) št. 1920/2006 Evropskega parlamenta in Sveta z dne 12. decembra 2006 o ustanovitvi Evropskega centra za spremljanje drog in odvisnosti (4), zlasti člena 15,

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (5), zlasti člena 108,

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A8-0099/2017),

               1.

               podeli razrešnico direktorju Evropskega centra za spremljanje drog in zasvojenosti z drogami glede izvrševanja proračuna centra za proračunsko leto 2015;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje direktorju Evropskega centra za spremljanje drog in zasvojenosti z drogami, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 449, 1.12.2016, str. 128.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 376, 27.12.2006, str. 1.

      (5)  UL L 328, 7.12.2013, str. 42.


title: Sklep sveta 2003/725/PNZ z dne 2. oktobra 2003 o spremembi določb členov 40(1) in (7) Konvencije o izvajanju Schengenskega sporazuma z 14. junija 1985 o postopni odpravi kontrol na skupnih mejah

text:
Pomembno pravno obvestilo

|

32003D0725

Uradni list L 260 , 11/10/2003 str. 0037 - 0038

		Sklep sveta 2003/725/PNZz dne 2. oktobra 2003o spremembi določb členov 40(1) in (7) Konvencije o izvajanju Schengenskega sporazuma z 14. junija 1985 o postopni odpravi kontrol na skupnih mejahSVET EVROPSKE UNIJE JE –ob upoštevanju Pogodbe o Evropski uniji in zlasti člena 32 in člena 34(2)(c) Pogodbe,ob upoštevanju pobude Kraljevine Belgije, Kraljevine Španije in Francoske republike,ob upoštevanju mnenja Evropskega parlamenta,ob upoštevanju naslednjega:(1) Določbe Konvencije o izvajanju Schengenskega sporazuma z 14. junija 1985 o postopni odpravi kontrol na skupnih mejah [1], ki se nanašajo na čezmejni nadzor, bi se morale spremeniti, njihovo področje izvajanja pa razširiti, da bi se zagotovila uspešnost preiskav kaznivih dejanj, zlasti tistih, povezanih z organiziranim kriminalom.(2) Združeno kraljestvo se pridružuje temu sklepu v skladu s členom 5 Protokola o vključitvi schengenskega pravnega reda v okvir Evropske unije, ki je priložen Pogodbi o Evropski uniji in Pogodbi o ustanovitvi Evropskih skupnosti, in s členom 8(2) Sklepa Sveta 2000/365/ES z 29. maja 2000 o prošnji Združenega kraljestva Velike Britanije in Severne Irske za sodelovanje pri izvajanju nekaterih določb schengenskega pravnega reda [2].(3) V zvezi z Islandijo in Norveško pomeni ta sklep razvoj določb schengenskega pravnega reda v smislu Sporazuma med Svetom Evropske unije in Republiko Islandijo in Kraljevino Norveško o pridružitvi teh dveh držav k izvajanju, uporabi in razvijanju schengenskega pravnega reda, ki spada v področje iz člena 1, točke H Sklepa Sveta 1999/437/ES z 17. maja 1999 o nekaterih izvedbenih predpisih za uporabo omenjenega sporazuma [3] –SKLENIL:Člen 1Določbe člena 40 Konvencije o izvajanju Schengenskega sporazuma z 14. junija 1985 o postopni odpravi kontrol na skupnih mejah se spremenijo:1. prvi pododstavek odstavka 1 se nadomesti z:"1. Uradniki ene od držav članic, ki v sklopu kazenske preiskave nadzorujejo v svoji državi osebo osumljeno storitve kaznivega dejanja, za katerega se lahko zahteva izročitev, ali pa osebo, ki je nujna v omenjeni preiskavi, ker se na podlagi tehtnih razlogov meni, da lahko sodeluje pri identifikaciji ali izsleditvi prve omenjene osebe, so pooblaščeni za nadaljevanje nadzora na ozemlju druge države članice, če je slednja dovolila čezmejni nadzor v odgovor na prošnjo za pomoč, ki je bila predhodno vložena na podlagi dokaznih razlogov. Dovoljenju se lahko dodajo pogoji."2. Odstavek 7 se spremeni na naslednji način:(a) v tretji alinei se "posilstvo" spremeni v "hujše kaznivo dejanje zoper spolno nedotakljivost",(b) v peti alinei se "ponarejanje denarja" spremeni v "ponarejanje in predrugačenje plačilnih sredstev";(c) dodajo se naslednje alinee:"— hujša oblika goljufije;— tihotapstvo tujcev;— pranje denarja;— nedovoljen promet z jedrskimi in radioaktivnimi snovmi;— sodelovanje v kriminalni organizaciji, kot je omenjeno v Skupnem ukrepu Sveta 98/733/PNZ z 21. decembra 1998 o kaznivosti udeležbe v hudodelski združbi v državah članicah Evropske unije;— teroristična kazniva dejanja, omenjena v Okvirnem sklepu Sveta 2002/475/PNZ z 13. junija 2002 o boju proti terorizmu."Člen 21. Ta sklep ne zavezuje Irske.2. Ta sklep se ne uporablja za Gibraltar.3. Ta sklep se uporablja za Kanalske otoke le ob upoštevanju člena 5(1) Sklepa 2000/365/ES.Člen 3Ta sklep začne učinkovati z dnem objave v Uradnem listu Evropske unije.V Bruslju, 2. oktobra 2003Za SvetPredsednikG. Pisanu[1] UL L 239, 22.9.2000, str. 19.[2] UL L 131, 1.6.2000, str. 43.[3] UL L 176, 10.7.1999, str. 31.--------------------------------------------------


title: 2008/319/ES: Sklep Sveta z dne 14. aprila 2008 o spremembi Sklepa 2000/265/ES o vzpostavitvi finančne uredbe za urejanje proračunskih vidikov upravljanja pogodb s strani namestnika generalnega sekretarja Sveta, sklenjenih v imenu nekaterih držav članic v zvezi s postavitvijo in delovanjem komunikacijske infrastrukture za schengensko okolje Sisnet

text:
               19.4.2008

               SL

               Uradni list Evropske unije

               L 109/30

      SKLEP SVETA

   z dne 14. aprila 2008
   o spremembi Sklepa 2000/265/ES o vzpostavitvi finančne uredbe za urejanje proračunskih vidikov upravljanja pogodb s strani namestnika generalnega sekretarja Sveta, sklenjenih v imenu nekaterih držav članic v zvezi s postavitvijo in delovanjem komunikacijske infrastrukture za schengensko okolje „Sisnet“
   (2008/319/ES)
   SVET EVROPSKE UNIJE JE –
   ob upoštevanju Protokola, ki vključuje schengenski pravni red v okvir Evropske unije, priloženega Pogodbi o Evropski uniji in Pogodbi o ustanovitvi Evropske skupnosti, in zlasti prvega stavka drugega pododstavka člena 2(1) Protokola,
   ob upoštevanju naslednjega:

               (1)

               Namestnik generalnega sekretarja Sveta je bil s Sklepom Sveta 1999/870/ES (1) in Sklepom 2007/149/ES (2) pooblaščen, da pri vključitvi schengenskega pravnega reda v okvir Evropske unije deluje kot zastopnik nekaterih držav članic pri sklepanju in upravljanju pogodb v zvezi s postavitvijo in delovanjem komunikacijske infrastrukture za schengensko okolje („SISNET“) pred prehodom na komunikacijsko infrastrukturo, ki bo bremenila Evropsko skupnost.

               (2)

               Finančne obveznosti, ki izhajajo iz teh pogodb, bremenijo poseben proračun (v nadaljevanju „proračun SISNET“) za financiranje komunikacijske infrastrukture, omenjene v teh sklepih Sveta.

               (3)

               Švicarska konfederacija bo sodelovala pri določbah schengenskega pravnega reda, povezanih s schengenskim informacijskim sistemom, od datuma, ki ga bo določil Svet v skladu s členom 15(1) Sporazuma med Evropsko unijo, Evropsko skupnostjo in Švicarsko konfederacijo o pridružitvi Švicarske konfederacije k izvajanju, uporabi in razvoju schengenskega pravnega reda (3).

               (4)

               Švicarska konfederacija bi od tega datuma morala prispevati sredstva v proračun SISNET –

         SKLENIL:
   Člen 1
   Sklep Sveta 2000/265/ES (4) se spremeni, kakor sledi:

               1.

               Člen 25(1) se nadomesti z naslednjim:
               „1.   Proračunski prihodek sestavljajo finančni prispevki naslednjih držav članic: Avstrije, Belgije, Češke, Danske, Estonije, Finske, Francije, Grčije, Irske, Italije, Madžarske, Latvije, Litve, Luksemburga, Malte, Nemčije, Nizozemske, Poljske, Portugalske, Slovaške, Slovenije, Španije, Švedske, Združenega kraljestva ter Norveške, Islandije in Švice.“

               2.

               Člen 26 se nadomesti z naslednjim:
               „Člen 26
               Države iz člena 25 pošljejo svoje finančne prispevke namestniku generalnega sekretarja.
               Višina prispevkov, ki jih plačajo države članice iz člena 25 na eni ter Islandija, Norveška in Švica na drugi strani, se izračuna letno na podlagi deleža vsake zadevne države članice ter Islandije, Norveške in Švice v skupnem bruto domačem proizvodu (BDP) za predhodno leto vseh držav iz člena 25. Višina prispevkov zadevnih držav članic se izračuna letno ob upoštevanju prispevkov Islandije, Norveške in Švice ter na podlagi razmerja sredstev DDV, ki jih je vsaka zadevna država prispevala v skupna sredstva DDV Evropskih skupnosti, kakor je bilo določeno v zadnji spremembi proračuna Skupnosti v predhodnem proračunskem letu.
               Irska in Združeno kraljestvo ne krijeta dodatnih stroškov, nastalih zaradi razširitve komunikacijske infrastrukture na Češko, Estonijo, Latvijo, Litvo, Madžarsko, Malto, Poljsko, Slovaško in Slovenijo.“

               3.

               V členu 28 se doda naslednji odstavek:
               „4.   Z odstopanjem od odstavka 1 in brez poseganja v člen 49 je Švica svoj prvi prispevek dolžna plačati do 1. julija 2008.“

         Člen 2
   Ta sklep začne učinkovati z dnem sprejetja.
   Objavi se v Uradnem listu Evropske unije.

      V Luxembourgu, 14. aprila 2008

            Za Svet

            Predsednik

         I. JARC

      (1)  UL L 337, 30.12.1999, str. 41.

      (2)  UL L 66, 6.3.2007, str. 19.

      (3)  UL L 53, 27.2.2008, str. 52.

      (4)  UL L 85, 6.4.2000, str. 12. Sklep, kakor je bil spremenjen s Sklepom 2007/155/ES (UL L 68, 8.3.2007, str. 5).